Ukraina maktablarida fizika, kimyo, geografiya va yana bir qancha fanlar maktab dasturidan olib tashlanadi

Ukraina maktablarida oltita — biologiya, geografiya, fizika, kimyo, iqtisod va astronomiya fanlarini dasturdan olib tashlab, “tabiiy fanlar” nomi ostida bitta  predmetga birlashtirish ko`zda tutildi, deb xabar berdi Lenta.ru nashri.
Mazkur loyiha joriy yilning 1 sentyabridan boshlab, Ukraina umumta`lim maktablarida sinov tariqasida joriy etiladi. “Tabiiy fanlar” kursi avvalo aniq fanlardan imtihon topshirishni istamaganlar uchun mo`ljallangan.
Bu dastur ijtimoiy-gumanitar, sport va badiiy-estetik yo`nalishda ta`lim oluvchilar uchun ishlab chiqarildi. Bundan tashqari, “tabiiy fanlar”dan dars beruvchi o`qituvchilardan malaka oshirish kurslariga borish talab etilmaydi va majbur qilinmaydi. 
2016 yilning avgust oyida Kiev Ukraina maktablarida birinchi va ikkinchi sinflarda qo`shuv amallarini o`rgatishni dasturdan butunlay olib tashlagan edi. 
2017 yilning sentyabr oyida esa Ukraina yuqori Radasi maktablarda faqat ukrain tilida dars berilishi haqida qaror qabul qilgan edi.